# Aldosteron

### Fra Wikipedia, den frie encyklopedi

Aldosteron

Aldosteron er et steroidhormon som produseres i binyrebarken. Det er det sterkeste naturlige mineralkortikoidet. Det spiller en vesentlig rolle i reguleringen av natrium, kalium og syre-basebalansen i organismen.

## [rediger] Virkningsmekanisme og regulering

Se artikkel om steroidhormoner for generell virkningsmekanisme.

Aldosteron virker på mineralkortikoidreseptorer i nyrenes samlerør, og bidrar til at natrium (Na+) holdes tilbake, samtidig som kalium (K+) og H+-ioner i større grad skilles ut. Aldosteronets oppgave kan populært sies å være å opprettholde nivået av salt (NaCl), som en del av Renin-angiotensin-alsosteron-systemet for å opprettholde blodtrykket. Utskillelse av aldosteron stimuleres av tørst, hypovolemi, blodtrykksfall, manglende gjennomblødning til nyrene, lavt natrium (hyponatremi) og høyt kalium (hyperkalemi).

## [rediger] Sykdommer

Ved Conns syndrom ses for høye aldosteronkonsentrasjoner. Denne tilstanden er meget sjelden, mer vanlig er hyperaldosteronisme ved hjertesvikt og levercirrhose.

Ved den autoimmune sykdommen Addisons sykdom ses mangel på aldosteron. Tuberkulose i binyrene kan også gi hypoaldosteronisme.

## [rediger] Medikamenter

Aldosteronantagonistene spironolakton (Aldactone, Spirix) og eplerenon (Inspra) brukes i behandling av høyt blodtrykk. De virker diuretisk (vanndrivende), men i motsetning til andre diuretika (tiazider og slyngediuretika gir de ikke kaliumtap, og de kalles derfor også kaliumsparende diuretika. Aldosterontantagonistene brukes som regel i kombinasjon med andre antihypertensiva, og har dokumentert gunstig effekt på dødelighet ved hjertesvikt.

Medisinske forbehold: Vennligst les våre medisinske forbehold

Hormoner og endokrine kjertler - rediger
Hypothalamus: GnRH - TRH - CRH - GHRH - somatostatin - dopamin | Nevrohypofysen: vasopressin - oxytocin | Adenohypofysen: GH - ACTH - TSH - LH - FSH - prolaktin - MSH - endorfiner - lipotropin Skjoldbruskkjertelen: T3 og T4 - calcitonin | Biskjoldbruskkjertelen (Parathyreoidea): PTH | Binyremargen: adrenalin - noradrenalin | Binyrebarken: aldosteron - kortisol - DHEA | Bukspyttkjertelen: glukagon- insulin - somatostatin | Eggstokken: østradiol - progesteron - inhibin - aktivin | Testikkelen: testosteron - AMH - inhibin | Epifysen: melatonin | Nyren: renin - EPO - calcitriol - prostaglandin | Hjertets forkammer: ANP

Magesekken: gastrin | Tolvfingertarmen: CCK - GIP - sekretin - motilin - VIP | Ileum: enteroglukagon | Lever: IGF-1

Morkaken: hCG - HPL - østrogen - progesteron

Fettvev: leptin

Hentet fra «http://no.wikipedia.org../../../a/l/d/Aldosteron.html»

Kategori: Endokrinologi

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Български
- Dansk
- Deutsch
- English
- Español
- Français
- Nederlands
- Polski
- Português